Kultura Maribor

Vilinska pravljica: Prezebla sinička
2025-12-29 18:00 - 19:00 (Europe/Paris) | Maribor center / Vilinska igralnica
Pravljica, 2+
Vas kaj zebe? Tudi siničkam zima krepko zagode. Nikjer črviča, ne semena, prezebla komaj stoji. Ji bo uspelo najti hrano in spet žvrgoleti?

Povezava do originalnega članka

Ana Mrzla Mariborska: Vaš cirkus, naš cirkus
2025-12-29 19:00 - 20:00 | Maribor center / Trg svobode
Klovnada in cirkus, 3+
Klovn in žongler. Prvi žanje smeh, drugi osuplost. Oba uveljavljena artista, ki s svojim spretnostmi navdušujeta po vsem svetu. Ko svoje moči združita takšna mojstra, kot sta Camilo Acosta Mendoza in Jakob Bergant, nastane predstava, kakršne še niste videli, četudi ste redni obiskovalec cirkuških predstav.
In kar je najbolje – v tej lahko celo sodelujete!

Povezava do originalnega članka

Cesarjeva nova oblačila 6+
2026-01-09 17:00, 2026-01-10 10:00 | Velika dvorana
Cesarjeva nova oblačila 6+

Ustvarjalci uprizoritve po motivih H. C. Andersena / koproducent Gradsko kazalište lutaka Rijeka / 45 min

V stari zapuščeni tekstilni tovarni se igrata otroka. Vrvi, tkanine, niti, svetilke in sence postanejo njune igrače. Otroka si pripovedujeta zgodbe in si predstavljata svet, v katerem je tovarna znova odprta, zato imajo njuni starši spet delo. Edini način, kako to doseči v resničnem svetu, je, da prepričajo cesarja, naj tovarno ponovno odpre. Morda pa obstaja še en način: prevara.
Avtorska lutkovna predstava je priredba svetovno znane pravljice Hansa Christiana Andersena. To ni le vznemirljiva pripoved, pač pa tudi osnovno seznanjanje otrok s temami, ki določajo sodobni svet: s politiko, potrošništvom, z globalizacijo in z bitkami za boljše življenje. Zgodba skuša otroke zabavati, hkrati pa jim ponuditi razmislek o svetu, v katerem odraščajo.
Predstava je primerna tudi za prvo in drugo triado OŠ

Nakup kart

Povezava do originalnega članka

Čarobne sence in Lutkovna rokodelnica
2026-01-13 10:00 - 12:00, 2026-01-20 11:00 - 13:00 | Maribor center / Lutkovno gledališče Maribor
V programu Kulturnega dnevnika Lutkovno gledališče Maribor sodeluje na področju uprizoritvenih umetnosti z izvedbo kulturnega programa v Minoritski cerkvi in sicer s predstavitvijo senčnih gledališč doma in po svetu: Čarobne sence. V senčnem gledališču nastopajo sence. Tiste, ki jih mečejo senčne lutke.
Senčno gledališče je najstarejša oblika lutkovne umetnosti na svetu in pravzaprav izvira iz časov, ko so ljudje živeli v jamah in so plameni ognja, okoli katerega so sedeli, metali sence na stene jam.
Poustvarjalnica:
Lutkovno gledališče Maribor, Lutkovna rokodelnica. Program, v katerem vam temeljito predstavimo različne vrste lutk in njihov nastanek ter vam pomagamo, da s pomočjo lutkovnih mojstrov izdelate svojo lutko. Zavod MARS Maribor, delavnica izdelave senčnega gledališča.
V delavnici bomo izdelali senčno lutko in majhno gledališče, v šoli pa boste z njimi lahko poustvarili ali ustvarili svojo predstavo.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Čriček in mravljica
2026-01-14 11:00 - 12:00 | Maribor center / Dvorana Union
3. koncert Mladinskega cikla 2025/2026
Klara Mlakar, avtorica glasbe
Boštjan Lipovšek, pripovedovalec
Pravljični orkester s pridruženimi mladimi glasbeniki Konservatorija za glasbo in balet Maribor
Po predlogi Ezopovih basni, kjer nastopijo čriček in mravljica, predrzna vrana, zvita lisica in dama štorklja, je zgodbe v glasbeno pravljico povezala mlada skladateljica Klara Mlakar. Delo je nastalo po naročilu Sonc festivala v Radečah, kjer je bila glasbena pravljica premierno izvedena.
Poleg poučnih naukov iz treh basni otroci spoznavajo raznovrstna glasbila, od godal, pihal in trobil do harfe in klavirja – vsak od inštrumentov se bo predstavil s kakšno miniaturo, ki nas bo za trenutek popeljala v drugo glasbeno delo ali morda celo v kakšno drugo pravljico.
V razburljivi predstavi bodo s svojo prisotnostjo presenečale prenekatere živali ali zverinice. Čeprav si glavni junaki in junakinje zgodb včasih ponagajajo, sledi poučen in moralno koristen razplet. Glasbena predstava se zaključi v spravljivih in milozvočnih melodijah, ki jih bodo bržkone vsi prepoznali.
Programska knjižica 2025/2026

Povezava do originalnega članka

Zvezdica Zaspanka 3+
2026-01-16 17:00, 2026-01-17 10:00 | Velika dvorana
Zvezdica Zaspanka 3+

Frane Milčinski / 45 min

Zvezdica Zaspanka Franeta Milčinskega – Ježka je prva slovenska radijska igra za otroke in zagotovo ena najuspešnejših slovenskih pravljic. Zgodba, ujeta med nebo in zemljo, nam sporoča, da lahko nekatere lastnosti, četudi na prvi pogled morda niso najboljše, vodijo do izjemnih doživetij. Zvezdica Zaspanka je mlada zvezda, ki nenehno zamuja na delo, ob tem pa je še malce prevzetna … Kar na glas sanjari, da je svetlejša od same zvezde
Severnice. Za kazen jo boter Mesec pošlje na Zemljo, kjer Zaspanka spozna, da stvari na svetu niso zastonj, a tiste najpomembnejše ne stanejo niti solda.

Nakup kart

Povezava do originalnega članka

Ferdo, veliki ptič 3+
2026-01-23 17:00 | Mala dvorana
Ferdo, veliki ptič 3+

Andreja Peklar / 40 min

Predstava Ferdo, veliki ptič je nastala po istoimenski slikanici brez besed Andreje Peklar, za katero je dobila številne slovenske in mednarodne nagrade, med drugim nagrado Kristine Brenkove, priznanje Hinka Smrekarja, slikanica pa se je uvrstila tudi na častno listo IBBY.
Avtorica zgodbo pripoveduje zgolj skozi podobe, s čimer mladim bralcem omogoča, da jo berejo vsak na svoj način. Brez napisanih besed lahko znotraj izjemnih ilustracij vsakdo najde svoje poudarke in simbole.
Zgodba pripoveduje o Ferdu, ptiču, ki je prevelik za okolje, v katerem živi. Toda Ferdo svoje drugačnosti sploh ne opazi; še več: s pridom jo uporablja, da z njo pomaga manjšim od sebe. Ometa visoke dimnike, pomaga pri gradnji … Prav vsakemu, ki potrebuje njegovo drugačnost, z veseljem priskoči na pomoč. Utrujen in žejen nehote popije vso vodo iz ribnika. Ljudje in živali se ujezijo, hitro pozabijo na njegova dobra dela in ga izženejo iz mesta. Osamljen Ferdo sam tava po svetu in naposled
sreča drobno ptičico, ki mu pomaga napolniti izpraznjen ribnik …
Ferdo, veliki ptič je simbolov polna zgodba o velikosti in majhnosti, velikodušnosti in sebičnosti ter o radosti, ki jo vzbuja medsebojna pomoč.
Režiserka Katja Povše nam v uprizoritvi predstavlja svoje videnje zgodbe skozi oči Potepuhinje. Ta se nostalgično spominja starih časov, ki so jih zaznamovali velik ptič nad krošnjami, otroški smeh v parku in kepice nepozabnega sladoleda …
Predstava je primerna tudi za prvo in drugo triado OŠ

Nakup kart

Povezava do originalnega članka

Dogodivščine Zvitorepca, Trdonje in Lakotnika: Trije mušketirji
2026-01-25 11:00 - 12:00 | Maribor center / Dvorana generala Maistra
2. predstava abonmaja Kekec 2025/2026
Napete pustolovščine treh prijateljev, ki v pravljičnem času cestnih roparjev, skritih zakladov in bitk za nasledstvo rešujejo kraljestvo … Spopadajo se s sovražniki, ki naganjajo strah v kosti, a njihov iskrivi duh vedno najde pravo pot iz zagate. Izgubljene dragocenosti, skrivnostne spletke, vratolomni preobrati – nič ni preveč za naše tri junake, zgled pravega prijateljstva in boja za pravično stvar. Elegantni Aramis, modri Athos, uživaški Porth… Ups, ne, pomota. Govorimo pravzaprav o Zvitorepcu, Trdonji in Lakotniku! Vse drugo pa drži.
Želvak Trdonja, lisjak Zvitorepec in volk Lakotnik na oder stopajo naravnost iz stripa znamenitega Mikija Mustra. Letos, 2025., praznujemo stoletnico njegovega rojstva. Ob tej priložnosti se mu poklanjamo tudi v Slovenskem mladinskem gledališču. Matjaž Pograjc z ekipo je Mustrovo mojstrsko risbo, dodelane in sočne dialoge, živopisne dogodivščine in pronicljivi humor gledališko pregnetel s svojevrstnim prepletom mask, dramske igre in videa, vse to pa še glasbeno in koreografsko razgibal. Vsi za enega, eden za vse!
Predstava traja 60 min.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Coprnica Dragica 3+
2026-01-30 17:00, 2026-01-31 10:00 | Mala dvorana
Coprnica Dragica 3+

Metka Damjan, Aja Kobe in Svetlana Patafta po motivih slikanice Marijane Jelić / koproducent Teatar Puna kuća, Zagreb / 35 min

Nekoč pred davnimi davnimi časi je tukaj bilo … morje. Skrčilo se je v reko, ob reki pa je zraslo mesto. V mestu so ljudje, prav tako kot danes, mislili in počeli čuda zanimivih reči. In s čim se je ukvarjala Dragica, da je bila oklicana za coprnico?
Dragica je odlična zeliščarica in zdravilka. V naravi nabira zdravilne rastline ter iz njih pripravlja čaje, sirupe, tinkture in druge zdravilne pripravke. Kopriva, kamilica, regrat, meta, sivka, žajbelj, materina dušica, trpotec in bezeg so med bolj pogostimi. V srednjem veku, kamor se umešča naša predstava, ljudje v glavnem niso razumeli moči zelišč in so zeliščarice krivično obtožili čarovništva oziroma coprništva. Danes pa zelišča dnevno uporabljamo za zdravje ali kot začimbo, ne da bi
nam kdo očital čarovništvo.

Nakup kart

Povezava do originalnega članka

Kulturni vikend v UGM
2026-02-07 10:00 - 2026-02-08 18:00 | Maribor center / Umetnostna galerija Maribor
V Umetnostna galerija Maribor bomo praznovanje kulturnega praznika letos razširili čez ves konec tedna. Prost vstop na vse razstave nudimo v soboto in nedeljo med 10.00 in 18.00, prav tako pa je brezplačen program za otroke in odrasle.
Pobližje spoznajte umetnice in umetnike, zastopane v Zbirki UGM, ter njihova izjemna dela! V okviru razstave Spekter.
70 let Zbirke UGM bodo naše sodelavke in sodelavci pripravili krajše, 15-minutne predstavitve, v katerih bodo osvetlili izbrana dela in jih umestili v širši zgodovinski ter umetnostnozgodovinski kontekst.

Povezava do originalnega članka

Kulturni vikend v UGM / Sobotna ustvarjalnica / Prešerne barve
2026-02-07 10:30 - 12:00 | Maribor center / UGM, Strossmayerjeva ulica 6
Na Sobotnih ustvarjalnicah v UGM otroci (4–7 in 8–12 let) na igriv in ustvarjalen način spoznavajo moderno in sodobno likovno umetnost.
Na tokratni ustvarjalnici bo še posebej prešerno! Skupaj bomo raziskovali, katere barve lahko označimo kot tiste, ki v sebi nosijo veselje, razigranost in živahnost. Iz izbranih prešernih barv bomo ustvarjali majhne in velike slike, ki bodo sijale v odtenkih dobre volje. Pridružite se nam na barviti in ustvarjalni dogodivščini!
Ustvarjalnica bo potekala za dve skupini otrok: 4 – 7 in 8 – 12 let.
Vodi: Brigita Strnad
Cena: 4 €
Informacije in prijava: Brigita Strnad, brigita.strnad@ugm.si, 02 22 94 697, 041 57 50 50

Povezava do originalnega članka

Skrinjica sinjega maka 10+
2026-02-07 17:00, 2026-02-13 17:00 | Sodni stolp
Skrinjica sinjega maka 10+

Bina Štampe Žmavc / Koprodukcija z Maison internationale des arts de la marionnette, Montreal, Kanada

Pripoved o minevanju in počasnem bledenju besed, ki razpira prostor nežnosti in ljubezni.

Nakup kart

Povezava do originalnega članka

Prešerno po Minoritski poti
2026-02-07 17:00 | Maribor center / Lutkovno gledališče Maribor, Avla LGM
5+
60 min
Na praznik široko odpiramo vrata in raziskujemo sicer skrite kotičke: stopnišča, prehode, zaodrje in delavnice.
Lutkovno gledališče Maribor se nahaja v prostorih obnovljenega Minoritskega samostana iz 13. stoletja. Kompleks, ki ga gledališče naseljuje in zajema tudi Minoritsko cerkev, Sodni stolp in objekt Tri babe, je pomemben in zanimiv zapis zgodovine Maribora. Ob sprehodu spoznamo tudi novo funkcijo prostorov, ker se na stotine dogodkov na leto odvija v okviru Kulturne četrti Minoriti in Lutkovnega gledališča Maribor, ki v samostanu deluje že 15 let.
Udeležba na poti je brezplačna, a je obvezna prijava na info@lg-mb.si

Povezava do originalnega članka

Kulturni vikend v MNOM
2026-02-08 10:00 - 18:00 | Maribor center / Ulica heroja Tomšiča 5
Brezplačen kulturni vikend v MNOM 8. februarja med 10.00 in 18.00
Odprto od 10.00 do 18.00, prost vstop
PROGRAMI ZA OTROKE IN DRUŽINE:

Ob 11.30: Muzika za vse – delavnica – igrali, peli in plesali boste z Urošem Doklom in Domnom Kodričem
Ob 16.00: Muzika za vse – delavnica – igrali, peli in plesali boste z Urošem Doklom in Domnom Kodričem

PROGRAMI ZA ODRASLE:

Med 10.00 in 18.00

Ogledi razstav v muzejski hiši: Spomenik mariborski industriji, Vila ob parku, Na desni ga, na levi ni – pred nami svetli cilj leži, Maribor je naš, PST! Maribor 1941-1945, Švercanje, Sk8am, torej sem, Dr. Joško Tischler oče slovenske gimnazije, Z uporom iz teme Ogledi razstav v muzejskem parku: Pohorska legenda, Karel Destovnik – Kajuh Ogledi razstav na muzejski ograji: 30 let Fakultete za strojništvo UM, razstava plakatov z likovnimi interpretacijami vojne in miru (študentje Naravoslovnotehniške fakultete UL)

Povezava do originalnega članka

Minoritska pot
2026-02-08 17:00 | Maribor center / Lutkovno gledališče Maribor, Avla LGM
Prešerno odpiramo vrata našega samostana in pokukamo v vse sicer skrite kotičke, prehode, stopnišča, zaodrje in delavnice.

Povezava do originalnega članka

Pustno rajanje z Romano
2026-02-15 11:00 - 12:00 | Maribor center / Dvorana generala Maistra
3. predstava abonmaja Kekec 2025/2026
Tudi letos bomo rajali s priljubljeno glasbenico Romano Krajnčan, »njene pesmi so zakon«, pravijo mali in veliki otroci. Skupaj bomo prepevali Maškare, Murenčke, Hudo mravljico, Zajčka Zlatka, Žabice in še mnoge druge uspešnice.
Romana je v goste povabila prav posebnega in zanimivega gosta, ki poje in pleše tudi muco Potepinko in gusarja ter imenitne plesalce plesne šole Vibe, ki osvajajo številne nazive državnih, evropskih in celo svetovnih prvakov. Pripravite se na nepozabne plesne zgodbe in pisano pustno rajanje!
Predstava traja 70 minut.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.

Povezava do originalnega članka

Zgodba o barvah 6+
2026-02-21 10:00 | Lutkovno gledališče Maribor
Zgodba o barvah 6+

Subcomandante Marcos

Podelimo si pipo miru in prisluhnimo zgodbi o vseh barvah, ki jih na svojem perju čuva papiga ara. Poglejmo jo – to pisano papigo! Težko verjamemo, da je na eni ptici toliko barv. Nekoč pa ni bila taka. Bila je črno bela. In svet, po katerem je letala, je bil črno bel – in bilo je dolgočasno. Na svetu ni bilo veselja. Bogovi so bili zato sitni in prepirljivi, a tudi modri. Dogovorili so se, da bodo svet pobarvali. Barve so našli v srcu zemlje, visoko na nebu, v otroškem smehu in upanju.
Potem so se barve pomešale in se ljubile in nastajale so nove in nove. Z njimi so bogovi pobarvali svet. Nekaj barve je padlo tudi na ljudi, zato so ti različnih barv in različno razmišljajo. In vse barve so shranjene na ari, da ljudje ne bi pozabili nanje. In svet bo srečen, ko bo imela na njem vsaka barva in vsak način razmišljanja svoje mesto. Podelimo si pipo miru
Zgodba o barvah prihaja iz Mehike, iz pokrajine Chiapas, kjer se zapatisti že 30 let borijo za dostojanstveno in avtonomno življenje staroselske skupnosti.
Njen avtor Subcomandante Marcos je bil dolga leta glasnik zapatističnega gibanja. Moder, duhovit, neizprosen borec za življenje. Za svet mnogoterih svetov. Za človeka, ki živi z naravo in ne proti njej.

Nakup kart

Povezava do originalnega članka

Hišica iz kock
2026-02-27 17:00 | Maribor center / Lutkovno gledališče Maribor, Mala dvorana
3+
Hiša otrok in umetnosti / Lutkovno gledališče FRU-FRU, Slovenija / 30 min
Predstava Hišica iz kock je nastala po motivih istoimenske pravljice Ele Peroci in pripoveduje o prijateljstvu, nesreči ter pomoči prijateljev in neznancev. Preplet žive glasbe, giba in sodobnih lutkovnih tehnologij vzpostavlja intimno gledališko doživetje.

Povezava do originalnega članka

Tista o bolhah
2026-03-15 11:00 - 12:00 | Maribor center / Dvorana generala Maistra
5. predstava abonmaja Kekec 2025/2026
Za sedmimi gorami, sedmimi vodami in sedmimi mišjimi luknjami živi mačja kraljica. Od jutra do večera poležuje in dremucka na mehkih žametnih blazinah in od užitka prede. Za njeno ugodje skrbita služabnika, ki želita po svojih najboljših močeh ustreči vsem njenim muham. Strežeta jo od spredaj in zadaj, ona pa ni nikoli zadovoljna. Ukazuje jima, se jezi nanju in jima grozi, da ju bo odpustila. Na noben način je ni mogoče razveseliti.
Njeno življenje je prav po mačje lagodno in brezskrbno, potem pa jo nekega dne nekaj prav čudno zaščemi in zasrbi. In še in še jo grize in še bolj srbi. Služabnika ji takoj priskočita na pomoč, praskata jo in čohata, a nič ne pomaga. Seveda jima je takoj jasno, da ima kraljica eno najbolj trdovratnih in neprijetnih mačjih težav. Bolhe! Kraljica, da ima bolhe! Ne, to pa že ne! Nemogoče! Kdo si upa kraljici povedati, da ima bolhe? Služabnika v strahu pred izgubo svoje službe skujeta načrt, kako bosta kraljico prelisičila, če pa se jima načrt res posreči, se bo morda celo znebila krvosesov.
Tista o bolhah je nagajiva, iskriva in zabavna pripoved o mačji kraljici, ki si noče priznati, da ima težave in se jih zato loteva na popolnoma neuspešen način. Bežanje pred težavami ni nikoli rešitev, ne za bolhe ne za druge tegobe. Rešimo jih lahko le, če si jih priznamo, jih zgrabimo za vrat in se pogumno spopademo z njimi. To je zgodba o prijateljstvu in spoštovanju, celo ošabna in vzvišena kraljica spozna, da je življenje brez prijateljev čista žalost, in se za svoje nesramno obnašanje pokesa.
Predstava traja 45 minut in nima odmora.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Blup?
2026-04-12 11:00 - 12:00 | Maribor center / Dvorana generala Maistra
6. predstava abonmaja Kekec 2024/2025
Ljudje smo biološko in kulturno povezani z vodo, ki je z nami vsak trenutek našega življenja. Njeni zvoki nas vračajo v stik z naravo in svežino njenega navdiha, občudujemo njeno gibkost in lesket ter se bojimo njene uničujoče moči.
Otroci do vode čutijo posebno nagnjenje. Privlači jih njena bližina, čofotanje, skakanje po lužah in škropljenje z vodo pa so vzor otroške igre. Tej simpatiji so ustvarjalci sledili pri oblikovanju zvočne in vizualne podobe predstave. Glasbo v živo izvajajo na vrsti izvirnih vodnih inštrumentov in vodo uporabljajo kot prvovrsten medij lutkovne animacije: lahko prevzame katerokoli obliko, a je sama brez nje.
ZGODBA: Znanstvenike med poskusi z vodo preseneti obisk vodnega bitja Blupa, ki nenadoma pljuskne v njihov laboratorij. Smukne v rokavico, steče po cevi, se prelije v kad in drugo posodje. Na poti srečuje vodovodne predmete, ki oživijo in postanejo junaki lutkovnih prigod. Blup opazuje dogajanje in priskoči na pomoč vsakemu, ki ga potrebuje: da piti žejnemu kužku, pogasi ogenj, zalije rožo ali počisti umazanijo. A njegove dobrosrčnosti se zavemo šele, ko Blup nenadoma izgine.
Predstava traja 45 minut.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.
Povezava do originalnega članka
